text: Jet2.com - Авиокомпания - Самолетни билети - eSky.bg
  Най-добрите оферти за полети с Jet2.com от eSky
  Jet2.com е британска нискотарифна авиокомпания, създадена през 2002 г., с основна база и седалище на летище Лийдс Брадфорд, Англия. Извършва полети до 58 дестинации от седемте си бази във Великобритания (Лийдс, Манчестър, Белфаст, Единбург, Ню Касъл, Ийст Мидландс, Глазгоу) и от Аликанте, Испания. Очаква се през март 2017 г. авиокомпанията да отвори бази и на летищата Бирмингам и Лондон Станстед.
  От декември 2016 г. авиокомпанията ще извършва сезонни полети от Манчестър до София.
  Jet2 обслужва и нощни товарни превози на Royal Mail, както и чартъри на Jet2charters. Jet2holidays, пък предлага допълнителни услуги като пакетни почивки, хотелско настаняване, трансфер от и до 47 летища и др.
  Jet2 е четвърта по големина авиокомпания в Обединеното кралство. През 2015 г. за нея работят около 4000 служители и са обслужени над 5,8 млн. пътници,
  Ръчен багаж: С авиокомпания Jet2 имате право на 1 брой ръчен багаж с тегло до 10 кг и максимални размери до 56х45х25 см. В допълнение, по лична преценка на персонала, може да ви бъде позволено да носите и по-малък персонален багаж (чанта, лаптоп или покупки от летището), които задължително трябва да могат лесно да се побират под седалката или в отделението за багаж.
  Регистриран багаж: всеки пътник да може превозва до 3 куфара регистриран багаж с максимално тегло 22 кг всеки. Всеки килограм отгоре се таксува допълнително, като максимално допустимото тегло на един куфар е 32 кг.
  Таксата за регистриран багаж е различна, в зависимост от маршрута и начина на резервация – предварително или на самото летище.
  Онлайн регистрацията за полет на Jet2 е възможна от 28 дни преди полета и до 5 часа преди него. Ако се регистрирате на летището трябва да минете през чек-ин гишето не по-късно от 40 минути преди полетното разписание.
  Към октомври 2016 г. виокомпанията оперира флот от 62 самолета Boeing модели 737-300 (28 броя с капацитет от по 148 пътници), 737-800 (23 броя с капацитет от по 189 души) и Boeing 757-200 (11 броя с капацитет от по 235 пътници). Поръчани са още 28 модела Boeing 737-800, които се очаква да бъдат доставени до 2018 г.
  Leeds Bradford Airport е летище, намиращо се в Yeadon, Англия, на 11 км северозападно от центъра на град Лийдс. Отваря врати през октомври 1931 г. По това време носи името Yeadon Aerodrome. Официално е публична собственост до май 2007 г., а след това е продадено на Bridgepoint Capital за 145,5 милиона британски лири. Този аеродрум е най-високо разположеният от всички авиобази в Англия – на 208 метра надморска височина. През 2015 г. летището е обслужило близо 3.5 млн. пътници. База е на Jet2.com, Monarch Airlines и Ryanair и сезонен хъб за Thomson Airways.
  Храната на борда – сандвичи, леки закуски и др., както и студени и топли напитки, се предлагат срещу приемливо заплащане.
  На борда на самолета можете да пазарувате парфюми, козметика, бижута и подаръци на доста добри цени.